b'\n_START_ARTICLE_\nGinintuang trutsa\n_START_SECTION_\nPaglalarawan\n_START_PARAGRAPH_\nAng ginintuang trutsa ay mayroong ginintuang biyas (apad o tagiliran) na may mga pahang pula at pahalang sa kahabaan ng mga guhit na pagilid sa bawat isang gilid at tinatayang 10 madirilim, patayo, at tabas-itlog na mga marka (tinatawag na mga "markang parr") sa bawat gilid. Ang mga palikpik sa palaypay ng likod, sa gilid, at sa puwitan ay may mapuputing mga pangunahing mga talim o bingit. Sa katutubo nilang mga tirahan, ang mga adulto ay humahangga magmula 6\xe2\x80\x9312\xc2\xa0pulgada (15\xe2\x80\x9330\xc2\xa0cm) ang haba. Ang mga isdang mahigit sa 10\xc2\xa0pulgada (25\xc2\xa0cm) ay itinuturing na malaki. Ang ginintuang trutsa na inilipat sa mga lawa ay naitalang nagkaroon ng umaabot sa 11\xc2\xa0lb (5\xc2\xa0kg) ang timbang. Ang rekord na pangmundo na ginintuang trutsa ay nahuli ni Charles S. Reed, noong Agosto 5, 1948, mula sa Lawang Cook sa Wind River Range, na may 28\xc2\xa0pulgada (70\xc2\xa0cm) ang haba at tumitimbang ng 11.25\xc2\xa0lb (5.1\xc2\xa0kg). Ang tamang temperatura ng tubig para sa isdang ito ay 58\xe2\x80\x9362\xc2\xa0\xc2\xb0F (14\xe2\x80\x9317\xc2\xa0\xc2\xb0C).'